tomron87/hebrew-wikipedia-sentences-corpus huggingface dataset:
את השפעת הנקעים על אלסטיות החומר פיתח בשנת 1905 ויטו וולטרה, ואת תנועת הנקעים בסדר גודל אטומי הסביר סר ג'פרי טיילור בשנת 1934.
המבנה הגבישי מתאר היטב את מבנה החומר, אולם תופעות אמפיריות שונות אינן עולות בקנה אחד עם התוצאות החזויות בעזרת המודל המושלם.
על פי התורה האלסטית, חומר הנתון תחת כוח משני קצותיו יעבור עיוות, אשר נתון ביחס ישר לכוח המופעל באופן הבא:
כאשר A ו-L הם שטח הפאה ואורכו של החומר, F הכוח המופעל ו-Y מודול יאנג.
בעזרת נוסחה זו ניתן להסיק על הכוח הדרוש לעיוות מסוים, אולם מדידות על חומרים הניבו ערכים קטנים מאלו התאורטיים עד כי בחלק מן החומרים השוני מגיע לסדר גודל של פי .
השוואה בין מדידות נבחרות לערכן התאורטי ניתן לראות בטבלה 1. במציאות הכוח שיש להפעיל כדי לצור עיוות בחומר קטן משמעותית מן הכוח התאורטי – את העובדה הזאת אפשר להסביר על ידי קיומם של נקעים, המאפשרים עיוות של החומר על ידי תנועתם.
סדר ארוך טווח של המבנה הגבישי אינו מתקיים בחומרים דו־ממדיים, כיוון שהוא מופר על ידי תנודות (פלקטואציות) תרמיות של האטומים.
נגדיר את סטיית המיקום של כל נקודה בגביש על ידי השדה הווקטורי כך שווקטור המיקום יינתן כך: .
מכאן שהאנרגיה הפוטנציאלית של גביש דו־ממדי היא
C הוא קבוע בעל ממדים של אנרגיה ליחידת שטח.
על ידי התמרת פורייה של השדה הווקטורי , האנרגיה הפוטנציאלית תינתן כך:
במעבר האחרון נעשה שימוש בהתמרת פורייה של פונקציית דלתא, כאשר V הנפח הדו־ממדי של המערכת.
בעזרת האנרגיה הפוטנציאלית ניתן לחשב את השונות בסטיית המיקום, כלומר השונות של השדה הווקטורי :
המיצוע התרמי יתבצע בסכימה על כל ערכי k עם התפלגות בולצמן, והאנרגיה הפוטנציאלית שחושבה מעלה.
בעזרת ביטוי זה נוכל לחשב את השונות
במעבר האחרון נעשה שימוש בפונקציית צפיפות המצבים במרחב התנע עבור גוף דו־ממדי.
השדה הווקטורי מתאר תנודות הגדולות ממרחק כלשהו D אשר גדול מן המרחק הבין-אטומי.
לכן מתקיים התנאי עבור .
האינטגרל מתבדר עבור k קטן, בתחום שבו התורה האלסטית אמורה לשרת היטב.
המשמעות היא שהסדר הגבישי אינו יכול להתקיים על פני סקאלות אורך גדולות.
כתוצאה מכך רק לאזורים קטנים בחומר סדר גבישי והם נפרדים זה מזה.
ההפרדה תתקיים על ידי נקעים המפירים את הסדר הגבישי.
כדי להבין את הגאומטריה של נקע, נשתמש במודל התלת-ממדי של המבנה המסודר של גביש, כאשר האטומים מיוצגים בעזרת כדורים.
עבור נקע המצוי בסריג הגבישי, מוגדר וקטור בורגרס – – המייצג את הנקע, ומציין את הכיוון ואת הגודל של התקדמותו בחומר.
כמו כן מוגדר וקטור קו הנקע , המקביל לציר הנקע ומפריד בין
האזור של הגביש שבו הסריג מושלם ובין האזור שהנקע משפיע עליו.
כדי למצוא את וקטור בורגרס, יש להתבסס על כלל יד ימין כאשר וקטור קו הנקע משמש ציר, ולסגור סביבו לולאה בעלת מספר קבוע של אתרי סריג בכל אחת מצלעותיה (איור 3).
על הלולאה להשתרע רחוק מספיק מווקטור קו הנקע כך שהאטומים שהיא מחברת נתונים בדפוס הסריג המושלם.
עבור סריג אידיאלי ללא נקעים נקודות ההתחלה והסיום של הלולאה יהיו באותו אתר סריג.
אך אם הלולאה מקיפה נקע, יהיה הפרש בין נקודות ההתחלה והסיום של הלולאה.
הפרש זה וכיוונו מהווים את וקטור בורגרס.
בתוך כך מבדילים בין שני סוגים עיקריים של נקעים, אשר מהווים בסיס שלם, וכל פגם מורכב מסוג יחיד או שניהם.
נקע קצה (באנגלית Edge dislocation) ניתן לתיאור על ידי הוספת חצי מישור עודף של אטומים לתוך מבנה הגביש, כאשר הוא גורם לעיוות מקומי של המישורים האטומיים מסביבו (איור 1).
מכיוון שבאזור הנקע יש עודף מישורי גביש, מתקיים לחץ רב באזור זה.
במקרה של הפעלת לחץ חיצוני המישור העודף יתקדם דרך מישורי הגביש, כאשר הוא יוצר ומנתק קשרים עם מישורים אלו, עד שיגיע לגבול החיצוני של החומר.
עבור נקע קצה וקטור בורגרס מאונך לווקטור קו הנקע כפי שמוצג באיורים 1 ו-3.
נקע בורג (Screw dislocation) מוגדר כאשר באזור שמעבר לווקטור קו הנקע חלה החלקה של אתרי הסריג בצידו האחד של מישור המקביל לווקטור קו הנקע, ביחס לאתרי הסריג שנמצאים מעבר למישור זה.
צורה נוספת לחשוב על כך היא הוספת מישור של אתרי סריג מעל לחלק מן האתרים הקיימים (איור 2).
באופן זה הלולאה הדמיונית מתחילה ומסתיימת בשני מישורים שונים ומכאן "צורת הבורג".
במקרה זה וקטור בורגרס מקביל לווקטור קו הנקע כפי שניתן לראות באיור 3.
בעת הפעלת כוח חיצוני נשברים הקשרים בין האטומים המקיפים את הנקע לשכניהם הקרובים בגביש, ונוצרת אינטראקציה בינם ובין אטומים במישור סמוך.
באופן זה הנקע מתקדם לאורך הגביש.
הכוח הדרוש לשבירת הקשרים של אטום יחיד נמוך מזה הדרוש לשבירת הקשרים של סריג שלם, ולכן תנועת הנקעים הא הסיבה לכוח הנמוך הדרוש לעיוות החומר.
תנועת הנקעים בחומר מתבצעת תוך החלקה של חלק מן הגביש ביחס לחלק אחר לאורך מישור הנקרא מישור ההחלקה.
במקרה של נקע קצה מישור ההחלקה מאונך למישור העודף ומכיל את וקטור קו הנקע ווקטור בורגרס, וכיוון ההחלקה מקביל לווקטור בורגרס.
במקרה של נקע בורג כיוון ההחלקה מאונך לווקטורי בורגרס וקו הנקע, ומישור ההחלקה נפרש על ידי כיוון ההחלקה ווקטור בורגרס.
בעת עיוות הגביש הנקעים נעים לאורכו ואף גדלים תוך השפעת הכוח, כך שייתכנו מרווחים גדולים של אתרי סריג ללא אטומים בגביש.
כאמור, התורה האלסטית של החומר והכוח הדרוש לעיוותו מתוקנים על ידי קיומם של נקעים.
בעוד שתאורטית דרוש כוח רב כדי לעוות חומר בעל מבנה גבישי מושלם, בפועל דרוש כוח קטן יותר כדי לעוות את החומר – הכוח הדרוש להזזת הנקעים.
כדי למצוא כוח זה, נניח מודל של סריג חד־ממדי – שרשרת של מסות זהות המחוברות בקפיצים בעלי קבוע קפיץ k והנתונות בפוטנציאל פרבולי מחזורי בעל קבוע קפיץ (איור 4).
על השרשרת מופעל כוח חיצוני f כך שהפוטנציאל הפרבולי המחזורי הוא
a הוא המרחק בין המסות בעת שיווי משקל.
הכוח הפועל על המסה n הוא
כעת בהינתן נקע בחומר, אחת המסות חסרה.
ללא הגבלת הכלליות ניתן להניח כי בור הפוטנציאל במיקום n=0 ריק, כך שהמסה 0 נתונה בבור והמסה 1 נתונה בבור .
מכאן שהכוח על מסה n הוא
בשיווי משקל הכוח השקול מתאפס כך שהפתרונות לשתי המשוואות הם
על ידי הצבת הפתרונות במשוואות הכוחות, וכן השוואת שני הפתרונות עבור המיקומים n=0,1 נקבל
כאשר הכוח החיצוני המופעל גדול מספיק, מסה 0 הנתונה בשיווי משקל במיקום תתגבר על בור הפוטנציאל ותנוע מעבר למיקום כך שהנקע, כלומר בור הפוטנציאל הריק, ינוע בכיוון זה גם הוא.
כוח קריטי זה יחושב על ידי הפתרון עבור
הכוח המקסימלי הדרוש להזזת המסות ממקומן אל בור הפוטנציאל הסמוך הוא בין שיש נקעים ובין שאין.
קיום הנקעים מוביל לפונקציית , וכך מקטין את הכוח הדרוש לעיוות הגביש.
פיתוח זה מלמד על ההבדלים בין הכוח המדוד ובין זה התאורטי שהוצגו בסעיף 1.1.
אנרגיה של נקעים ותנאים היווצרם
האנרגיה הפוטנציאלית הדרושה ליצירת נקעים
כדי למצוא את האנרגיה הדרושה ליצירת נקע נתייחס לגביש תלת־ממדי ובו נקע בורג שנקבע כראשית הצירים.
וקטור קו הנקע מקביל לציר ולכן סטיית המיקום גם היא בכיוון זה .
נתייחס אל תורת האלסטיות הליניארית עבורה סטיית המיקום רציפה בכל המרחב מלבד בסביבת הנקע.
אם כך האנרגיה הפוטנציאלית היא:
a הוא קבוע בעל יחידת אורך שנבחר להיות אורך וקטור בורגרס של הנקע (שאורכו כקבוע הסריג) ו-μ קבוע לאמה.
בשיווי משקל סטיית המיקום מקיימת את משוואת לפלס , ולכן הפתרון שייבחר הוא פונקציה אנליטית מרוכבת, בעלת אי־רציפות בעת הקפה סביב מרכז הנקע.
אי־רציפות זו מייצגת את וקטור בורגרס.
פתרון זה מקיים קפיצה באורך וקטור בורגרס בעת הקפה סביב הראשית כדרוש.
הצבה של פתרון זה בביטוי לאנרגיה הפוטנציאלית תניב
האינטגרל מתבצע בין סביבת הנקע – מרחק וקטור בורגרס מהראשית – ובין גבול הגביש R.
האיבר מייצג את אנרגיית מרכז הנקע אשר לא ניתנת לחישוב באינטגרל מפאת התבדרות בראשית.
זו אפוא האנרגיה הדרושה לשם יצירת נקע בורג יחיד.
בהינתן שני נקעים הממוקמים במרחק זה מזה ובעלי וקטורי בורגרס זהים בגודלם אך הפוכים בכיוונם הפתרון עבור סטיית המיקום יינתן כך:
והאנרגיה המתקבלת, על פי חישוב זהה לזה שנעשה עבור נקע יחיד:
מתן אנרגיה, כמו הפעלת כוח או אנרגיית חום, מביא ליצירת נקעים בגביש בהתאם לביטויים הנ"ל.
ניתן לראות כי האנרגיה של נקע יחיד מתבדרת עבור גביש גדול מאוד , אך עם זאת קיומם של נקעים מתאפשר מתוך שיקולי אנטרופיה והאנרגיה החופשית של המערכת.
בהנחה כי בריבוע באורך צלע וקבוע סריג יש אתרים למיקום מרכז הנקע, האנטרופיה היא
הצבה של האנטרופיה והאנרגיה של נקע יחיד בביטוי לאנרגיה החופשית של המערכת תניב
בטמפרטורה הקריטית האנרגיה החופשית מתאפסת.
בטמפרטורה הגבוהה מטמפרטורה זו ייווצר נקע, והסדר הגבישי יופר כצפוי.
על כן כשחומר נחשף לטמפרטורה גבוהה ייווצרו בו נקעים רבים שיובילו לעיוות וכך גם למעבר פאזה.
נקניקיית קארי היא מאכל גרמני טיפוסי המורכב מנקניקייה מבשר חזיר , בדרך כלל חתוכה ועם רוטב המבוסס על קטשופ או רסק עגבניות ואבקת קארי, ומוגש בדרך כלל עם לחמנייה או צ'יפס.
את נקניקיית הקארי הגישה לראשונה הרטה הוֹיְוֶור (Heuwer) ב-4 בספטמבר 1949, במזנון שהפעילה בפינת הרחובות קאנט ופרידריך בברלין.
המתכון המקורי כלל נקניקייה מטוגנת בליווי רוטב של רסק עגבניות, אבקת קארי, רוטב ווסטרשייר ותבלינים נוספים, שאותם קנתה מחיילים בריטים שהוצבו בעיר.
הויוור החלה למכור את המנה הזולה אך המשביעה שהפכה לפופולרית במיוחד בקרב פועלי בניין שעבדו בעבודות השיקום של העיר לאחר מלחמת העולם השנייה, ובשיא פעילותו נמכרו בדוכן כ-10,000 נקניקיות בשבוע.
מאוחר יותר פתחה הויוור מסעדה קטנה בפרידריכשטראסה, ברובע החלונות האדומים של ברלין, שאותה המשיכה להפעיל ברציפות עד 1974. בשנת 2003 הוצב במקום שלט זיכרון לכבודה, שנחשף בטקס בו השתתפו רבים מלקוחותיה הקבועים של הויוור, אחייניתה ובתה החורגת.
כיום נמכרות כ-800 מיליון נקניקיות קארי מדי שנה ברחבי גרמניה בדוכנים, במסעדות, כחלק מתפריטי ילדים וכאוכל רחוב, והפכה לסמל תרבות גרמני.
הנקניקייה נפוצה בכל גרמניה, אבל בעיקר באזורי ברלין, המבורג וחבל הרוהר, אך בהבדלים ניכרים בסוג הנקניקייה ובמרכיבי הרוטב.
בברלין מתחלקות נקניקיות הקארי לשני סוגים בסיסיים - עם או בלי "עטיפה".
במקור שימשו רק מעיים של חזיר כעטיפת הנקניקייה, והבשר עצמו היה תערובת של בקר וחזיר טחונים דק.
המעיים הממולאים משומרים ומעושנים קלות.
הגרסה הלא עטופה היא בצבע לבנבן, דומה לנקניקיות של אזור בוואריה, ואינה משומרת או מעושנת.
נקניקיות שהוכנו באמצעות אידוי נחשבות לנחותות יותר.
ההכנה של שני הסוגים דומה: מטגנים את הנקניקיות שלמות במחבת עם שמן עד לחצי גובה הנקניקייה.
לאחר הטיגון חותכים את הנקניקייה לחתיכות בגודל ביס (למרות שיש דוכנים ברובע שטגליץ בברלין שמגישים אותן חצויות בלבד, עם קיסם נעוץ בכל אחד מהחצאים).
לאחר מכן שופכים על הנקניקייה את הרוטב ומפזרים אבקת קארי בנדיבות.
אם מבקשים אפשר לקבל כתוספת גם פלפל חריף, צ'ילי, רוטב ווסטר עם צ'ילי או בצל קצוץ.
יש דוכנים שגם מספקים קטשופ מיוחד שמורכב מרסק עגבניות ותבלינים.
נקניקיית הקארי הגיעה למזרח ברלין בשנות ה-60, ונמכרה בהתחלה ללא עטיפה - ככל הנראה בגלל מחסור בבשר בכלל ובמעיים (המשמשים לעטיפה) בפרט.
בין היתר שימשו כתחליף חלקי צינור שלתוכם הכניסו את הבשר לפני הצלייה כדי לעצב אותם בצורה המתאימה.
הנקניקיות היו מוגשות בחתיכה אחת עם אבקת קארי, קטשופ קר או רסק עגבניות קר.
קצה הנקניקייה לא כוסה ברוטב כדי שאפשר יהיה לאכול אותה בידיים.
שאר התוספות שהיו זמינות במערב ברלין לא היו קיימות במזרח.
גם הלחמניות, שהיו מוגשות לצד הנקניקייה, הוחלפו במזרח בפרוסות לחם רגיל או קלוי.
באזור חבל הרוהר מבוססת נקניקיית הקארי על נקניקייה משומרת, מעושנת ומתובלת, וחיתוך הנקניקייה נעשה בעזרת מכונה עם כמה להבים.
המכונה הראשונה הומצאה בשנת 1963 ברדוורמוואלד.
התוספות המקובלות באזור זה הם פלפלים חריפים או רוטב קבב - רוטב כהה המבוסס על ציר בקר.
וריאציות אחרות על הנקניקייה בחבל הרוהר הן "נקניקיית ציידים" ו"נקניקייה צוענית", שבהן מוחלף רוטב הקארי ברוטב ציידים או ברוטב צועני - רטבים על בסיס פטריות ועגבניות.
הקנצלר לשעבר גרהרד שרדר היה ידוע כחובב נקניקיות קארי.
כל מועמד לראשות עיריית ברלין נוהג להצטלם לתצלום מסורתי כשהוא אוכל נקניקיית קארי.
בשנת 1982 הקליט הזמר הרברט גרנמאייר שיר בשם Currywurst.
בשנת 2005 יצא לאור ספר קריקטורות המתאר את כללי ההתנהגות לאכילת נקניקיית קארי.
מוזיאון נקניקיית הקארי נפתח בברלין ב-15 באוגוסט 2009, לציון 60 שנים להמצאת הנקניקייה.
נקע בקרסול הוא פגיעה נפוצה ברצועות מפרק הקרסול.
טיפול שמרני (ללא התערבות ניתוחית) מוביל להחלמה מלאה ברוב המקרים.
טיפול המתחיל מיד לאחר הפציעה, הכולל RICE בימיו הראשונים, הפעלה מוקדמת של הקרסול ושיקום תפקודו מוביל להחלמה המהירה ביותר.
בהיעדר שיקום ממושך של שליטה בקרסול, הסיכוי לנקע חוזר בקרסול הוא כפול מהסיכוי לנקוע קרסול שלא ננקע קודם לכן.
נקע מתרחש כאשר עומס המופעל על מערכת הרצועות במפרק עולה על כוחן של הרצועות.
כתוצאה מהעומס אחת הרצועות או יותר נפגעת ונמתחת (קרע מיקרוסקופי המכונה נקע מדרגה I או נקע קל), נקרעת חלקית (נקע מדרגה II או נקע מתון) או נקרעת לחלוטין (נקע מדרגה III או נקע קשה).
רוב הנקעים בקרסול מערבים את החלק הצידי של המפרק.
הם מתרחשים בתנועה חזקה בקרסול הכוללת הפניה של כף הרגל כלפי פנים בזמן תנועה (הליכה או ריצה) או בעת נחיתה מקפיצה.
אם מנח הקרסול בעת הפגיעה הוא כפיפה כפית, הסיכוי לנקע עולה.
רצועת השוקית והערקום הקדמית, היא הרצועה החלשה ביותר בקרסול, נפגעת בשיעור הגדול ביותר.
בשיעור נמוך יותר נפגעת גם רצועת השוקית והעקב.
פגיעה ברצועות אחרות היא אפשרית אך נדירה יותר.
לעיתים נפגעים מבנים נוספים בקרסול, כגון סחוס הערקום, גידים ועצבים.
נקעים בקרסול מתרחשים בעיקר בעת פעילויות ספורט ופנאי, רובם באנשים צעירים.
כמחצית מהפציעות הקשורות לכדורסל ומעט מפחות משליש מהפציעות הקשורות לכדורגל הן נקעים בקרסול.
תולדות החולה כוללים סיפור של תנועה חדה וכואבת של הקרסול.
לאחר הפציעה מתוארים כאב, נפיחות בחלק הצידי-קדמי של הקרסול וקושי בהנעת הקרסול ובתפקודו.
בנקעים מתונים וקשים מופיע לרוב שטף דם תת-עורי.
בנקעים קשים מתואר קושי לשאת משקל על הרגל הפצועה ולעיתים אף קושי לשאת את משקל הגוף ללא עזרים.
תוצאות מדויקות יותר לבדיקה מושגות כאשר היא נערכת ארבעה עד חמישה ימים לאחר הפציעה ולא מיד לאחריה.
בבדיקה פיזיקלית נמתחות רצועות הקרסול כדי להעריך את שלמותן.
רגישות במישושן יכולה לאשש את החשד לפגיעה ברצועות.
הבדיקה כוללת מישוש של בליטות העצם משני צידי הקרסול (הפטישונים) על מנת לשלול אפשרות של שבר.
כדי לשלול פגיעות אפשריות נוספות, נבדקים רצועות קרסול נוספות, גידי השרירים השוקיתיים, גבששת עצם המסרק החמישית ומפרק השוקה והשוקית התחתון.
צילום רנטגן יכול להדגים שבר בעצמות הקרסול.
אפשרות שהחשד לקיומה עולה כאשר גיל הפצוע עולה, מתגלה רגישות במישוש הפטישון הצידי של עצם השוקית ותולדות החולה כוללים תיאור של קושי בנשיאת משקל.
התוצאות הטובות והמהירות ביותר לטיפול בנקע מושגות בעזרת טיפול תפקודי מוקדם.
גיבוס הקרסול או קיבועו גורם לתוצאות לוואי מזיקות ומעכב החלמה מלאה.
טיפול תפקודי עדיף גם על ניתוח בימים שמיד לאחר הפציעה מטפלים בקרסול לפי עקרונות RICE, קרי מנוחה, קירור, חבישה והגבהה של הקרסול.
פעולות אלו מאטות את זרימת הדם לקרסול ובכך נמנעת החמרת הפציעה.
הנחת קרח על הקרסול ונטילת תרופות מקבוצת נוגדי דלקת שאינם סטרואידים בשלב הראשון מקצרים את הזמן להחלמה מלאה.
הטיפול התפקודי מכוון להנעת הקרסול ולנשיאת משקל עליו מוקדם ככל שניתן.
הנעת הקרסול ומתיחה של רקמותיו מחזירה את מלוא טווח התנועה הנורמלי של הקרסול.
נשיאת המשקל מאפשרת תרגול ושיקום פרופריאוספטיבי (התחושה העמוקה של מנח הקרסול).
כאשר מתאפשרת נשיאת משקל מלאה על הקרסול, מתורגלים שרירי הקרסול כדי לשפר את כוחם ואת הסיבולת שלהם.
בשלב האחרון של השיקום, מתורגל תפקוד ברמה גבוהה כמו ריצה וקפיצות ותפקוד לפי רמת התפקוד הרגילה של המשוקם.
נקעים פוגעים ביציבות הקרסול ומעלים את הסיכוי לנקעים חוזרים.
מספר דרכים הוצעו למניעת נקעים חוזרים, מתוכם תרגול פרופריאוספטיבי, קרסוליות וחבישות בעזרת טייפ מתאים נמצאו כמקטינים את הסיכוי לנקע חוזר.
חיזוק שרירי הקרסול יעיל עוד יותר מקרסוליות וחבישות.
נעליים גבוהות, למרות יתרונותיהן הביו-מכניים, בפועל הן חסרות השפעה על שיעור הנקעים החוזרים.
נקניקיית קאמברלנד היא נקניקייה המיוצרת באופן מסורתי במחוז קאמברלנד שבאנגליה (כיום חלק מקאמבריה).
נקניקיות מסורתיות אלה ארוכות מנקניקיות רגילות (אורכן מגיע ל-50 ס"מ) והן נמכרות כשהן מגולגלות לסליל.
הן עשויות מבשר חזיר ומתבלינים שהעיקרי בהם הוא פלפל שחור.
הבשר נקצץ ולא נטחן, ולכן מרקמן של הנקניקיות גבישי.
באופן מסורתי כמות הבשר בנקניקייה היה 98%.
כיום, ייצור תעשייתי הוריד את כמות הבשר בנקניקייה ל-45%.
על פי רוב הנקניקיות מוגשות לצד ביצה עין וצ'יפס.
נקניקיית קאמברלנד מיוצרת באזור קמברלנד מאז שלהי ימי הביניים.
אזור קאמברלנד נודע בחזירים שגודלו בו ונקראו בשם חזיר קאמברלנד.
לא ידוע כיצד קיבלה את צורתה יוצאת הדופן.
התיבול הרב של הנקניקייה מקורו ביבוא רב של תבלינים לאזור במהלך המאה ה-18 עת שהייתה קמבריה נמל יבוא מרכזי, ודרכה עברו תבלינים רבים ומהאיים הקריביים.
בשנת 2006 פנה איגוד הקצבים של קמבריה לממשלת בריטניה במטרה שזו תכריז על הנקניקייה כמזון אזור מוגן בהתאם לכללי האיחוד האירופי.
נקסוס 4 הוא טלפון חכם, הרביעי בסדרת מכשירי נקסוס, גוגל המופעל על ידי מערכת ההפעלה אנדרואיד.
בסדרה זו, בכל שנה חוברת גוגל ליצרנית חומרה כדי ליצור מכשיר חדש.
ב-29 באוקטובר 2012 יצא מכשיר זה לראשונה, בשיתוף עם חברת LG אלקטרוניקה, והוא בצבע שחור.
אז גם הוכרז ה-13 בנובמבר 2012 כתאריך יציאתו לשוק.
במאי 2013 יצא הדגם גם בצבע לבן.
נקסוס 7 הוא מחשב לוח שעוצב ופותח על ידי חברת גוגל בשיתוף עם ASUS.
זהו מחשב-הלוח הראשון בסדרת נקסוס של גוגל והוא מופעל באמצעות מערכת ההפעלה אנדרואיד.
דור ראשון של המכשיר הוכרז ביולי 2012. דור שני, הכולל עדכוני חומרה רבים, הוכרז ביולי 2013.
בין היתר, הנקסוס 7 מגיע עם היישומים יומן גוגל, גוגל מפות, YouTube, Gmail, ו-Google+ כברירת מחדל.
בריאיון לעיתון איטלקי בדצמבר 2011, הודיע מנכ"ל גוגל, אריק שמידט כי בכוונת החברה להשיק מחשב לוח בתוך חצי שנה.
הוא ציין כי בכוונתם להוות תחרות נגד האייפד הפופולרי של אפל.
ב-26 ביוני 2012 הוצג המכשיר לראשונה בכנס המפתחים השנתי של Google I/O במוסקון סנטר שבסן פרנסיסקו.
החל מאותו היום ניתן היה לרכוש אותו בהזמנה מוקדמת.
במהלך אותו הכנס חשף הוגו בארה, ראש מערך ניהול המוצר של אנדרואיד, את גרסה 4.1 של המערכת אשר כונתה "Jelly Bean".
באירוע ההשקה, הודיע בארה כי הנקסוס 7 יהיה זמין תחילה באוסטרליה, קנדה, בריטניה וארצות הברית.
ב-13 ביולי 2012 החלה גוגל לשלוח ללקוחות שהזמינו מראש את המכשירים הראשונים באוסטרליה ובארצות הברית.
ארבעה ימים לאחר מכן, ב-17 ביולי נשלחו המכשירים גם לקנדה ובריטניה.
ב-27 באוגוסט שווק הנקסוס גם בצרפת, גרמניה וספרד וב-25 בספטמבר גם ביפן.
כעבור יומיים שווק המכשיר בקוריאה הדרומית וב-7 בנובמבר הגיע גם להודו.
קבוצת נקסטקום היא חברה ציבורית הנסחרת בבורסה לניירות ערך בתל אביב.
הקבוצה עוסקת בתכנון הנדסי הקמה ותחזוקה של תשתיות טלקום ורשתות תקשורת קווית ותקשורת אלחוטית.
החברה הוקמה בשנת 1992 על ידי גיא ישראלי.
בשנת 2006 הונפקה החברה בורסה לניירות ערך בתל אביב וגייסה סכום של כ-42 מיליון שקל, לפי שווי שוק של כ-61 מיליון שקל.
בשנת 2007, זכתה במכרז לביצוע תשתיות תקשורת עבור משרד הביטחון בהיקף של כ-120 מיליון שקל, כחלק של מהלך של הוצאת פעילות זאת, שהייתה מבוצעת על ידי חיל הקשר והתקשוב למיקור חוץ.
חברה הבת "אנטנות הראל" (אותה רכשה בינואר 2007) גם זכתה באותה שנה בשני מכרזים של משרד הביטחון, בהיקף כולל של 21 מיליון שקל, להקמת תרנים ומגדלי תקשורת עבור צה"ל.
בשנת 2011, זכתה במכרז נוסף לביצוע תשתיות תקשורת נתונים עבור משרד הביטחון, בהיקף של כ-70 מיליון שקל.
בשנת 2008, זכתה בפרויקט ראשון ביבשת אפריקה.
במאי 2017, שוב דיווחה על זכייה במכרז בהיקף של 35 מיליון שקל עם משרד הביטחון, ובאוגוסט 2018 בחוזה נוסף בסך 100 מיליון שקל.
במסגרת הקבוצה פועלות מספר חברות בנות, המתמחות בפעילויות הקמת תשתיות תקשורת ורשתות תקשורת, החל משלב האפיון, בחירת פתרון, תכנון, אספקת ציוד, יישום הרשת הפסיבית והאקטיבית ותפעול, תמיכה ותחזוקה.
נקסטקום עוסקת בקמת תשתיות תקשורת לשירותי נתונים, ובפרט נתוני שמע ווידאו, ופרויקטי רשתות NGN MPLS/IP, רשתות Wimax.
בשנת 2010, נכנסה החברה לתחום התשתיות לאנרגיה סולארית באמצעות חברה בת חדשה, נקסטקום אנרג'י.
בשנת 2018, זכתה יחד עם חברת מנרב, במכרז להקמת חוות טורבינות רוח בעמק הבכא עבור חברת אנלייט אנרגיה מתחדשת.
נקסוס 5 הוא טלפון חכם שפותח במשותף על ידי גוגל וLG אלקטרוניקה.
הוא המכשיר החמישי בסדרת ה-גוגל נקסוס, אשר הושק כשנה לאחר מכשיר הנקסוס 4. נקסוס 5 הושק ב-31 באוקטובר 2013, והוצע באותו היום לרכישה מקוונת ב-Google Play במדינות נבחרות.
החומרה של הנקסוס 5 דומה לזו של מכשיר הדגל באותה עת של LG, ה-G2. המכשיר כולל מעבד סנאפדרגון 800 מבית קוואלקום ומסך מגע בגודל 4.95 אינץ' ברזולוציית 1080X1920 המספקת 445 פיקסלים לאינץ'.
זהו המכשיר הראשון שהריץ את מערכת ההפעלה Android kitkat 4.4. לאחר כשבוע הושק המכשיר רשמית בישראל.
במרץ 2015 הופסקה מכירת המכשיר דרך אתר גוגל.
גבו של הנקסוס 5 דומה לגבו של טאבלט הנקסוס 7, זאת בניגוד לקודמו שהיה בעל גב זכוכית.
יש לו מצלמה 8MP עם פלאש הכוללת מייצב תמונה אופטי (ISO).
המכשיר תומך ברשתות דור רביעי LTE בניגוד לנקסוס 4, אשר כלל LTE באופן לא רשמי.
הוא כולל נורית חיווי LED מתחת למסך במספר צבעים.
בתחתית המכשיר יש שני קטעים מחוררים, הימני למיקרופון והשמאלי לרמקול.
כחלק מהתכונות החדשות, הנקסוס 5 כולל שני חיישנים חדשים: גלאי צעדים ומונה צעדים.
הם מאפשרים לעקוב כאשר המשתמש בעת הליכה, ריצה, או טיפוס במדרגות.
שני החיישנים בעלי צריכת חשמל נמוכה יחסית.
מכשיר הנקסוס 5 היה הראשון שמגיע באופן מובנה עם מערכת ההפעלה Android Kitkat 4.4, שבה יש רענון בממשק, ביצועים משופרים, שיפור בתמיכה בתקשורת טווח אפס (כגון היכולת לחקות כרטיס חכם), HDR+ נוסף במצלמה, יכולת הדפסה אלחוטית, הקלטת המסך, ופונקציונליות חדשה ומשופרת.
מסך הבית של הנקסוס 5 עוצב מחדש, google now הוא כעת חלק ממסכי הבית, ומאפשר חיפוש קולי על ידי אמירת "Ok, Google".
Hangouts, התומך מגרסת ICS ומעלה בקריאת הודעות טקסט (SMS), מתפקד כיישום ברירת המחדל להודעות טקסט (SMS).
הנקסוס 5 מגיע עם הממשק הנקי של גוגל, היות שהוא מהווה מכשיר דגל של גוגל.
נקסוס 10 הוא מחשב לוח שפותח בשיתוף גוגל וסמסונג.
זהו מחשב הלוח השני בסדרת ה-גוגל נקסוס.
בעקבות ההצלחה של מחשב הלוח נקסוס 7 בגרסת 2012 שוחרר המכשיר עם מסך בגודל 10.1 אינץ', ברזולוציית 1600X2560 שהיה הרזולוציה הגבוהה ביותר למחשב לוח בעת השקתו.
הנקסוס 10 הוכרז ב-29 באוקטובר 2012, והפך לזמין לקנייה ב-13 בנובמבר 2012. המכשיר הוכרז יחד עם הטלפון החכם נקסוס 4 ומערכת ההפעלה אנדרואיד 4.2 ("Jelly Bean").
הוא מציע את התכונות החדשות הבאות: יצירת צילום בזווית של 360 מעלות; תפריט הגדרות מהיר; יישומונים במסך הנעילה; הקלדה בהחלקה (בגרסת 4.2 שמגיעה עם המכשיר, זמין באנגלית.
מגרסת 4.4 kitkat שניתן לעדכן לה זמין גם בעברית); עדכון ל-Google Now שגוגל הציגה בגרסה קודם לכן 4.1; ויותר ממשתמש אחד במחשבי לוח.
המכשיר תומך בעברית, אך לא נמכר בישראל בייבוא רשמי.
המכשיר כולל גב מפלסטיק ומשקלו 503 גרם.
המכשיר כולל את פלטפורמת Exynos 5250 כפולת הליבה, בתדר 1.7Ghz.
המכשיר כולל מצלמה אחורית 5MP הכוללת פלאש LED, ומצלמה קדמית 1.9MP.
כמו גם המצלמה האחורית יכולה לצלם וידאו באיכות HD 1080P והקדמית HD 720P.
האחורית יכולה לצלם בזווית של 360 מעלות, שהוצג ביחד עם גרסה 4.2, המגיעה עם המכשיר.
בנוסף, כולל המכשיר סוללה חשמלית בקיבולת 9000mAh.
המכשיר זמין בשני נפחים של אחסון: 16GB ו-32GB, כאשר שניהם ללא קישוריות סלולרית.
נקסוס 7 הוא הדור השני למחשב לוח שפותח בשיתוף פעולה של גוגל ואסוס המבוסס על מערכת ההפעלה אנדרואיד.
המכשיר שוחרר ב-26 ביולי 2013 והוא מחשב הלוח השלישי בסדרת גוגל נקסוס.
כמו כל המכשירים בסדרת הגוגל נקסוס, מכשיר הנקסוס 7, מגיע עם אנדרואיד הידוע בתור: "ונילה".
הנקסוס 7 הוא הראשון שכלל את מערכת ההפעלה אנדרואיד בגרסת 4.3 Jelly Bean.
ניתן לעדכן את מערכת ההפעלה לגרסת אנדרואיד 4.4.2 kitkat.
נקסוס 7 הוא דק וקל מקודמו.
הוא כולל את פלטפורמת Snapdragon S4 PRO ומעבד מרובע ליבות במהירות 1.5GHz ומעבד גרפי Adreno 320. הוא כולל גם זיכרון RAM בנפח 2GB (הכפלה מגרסת שנה שעברה).
הוא זמין בשתי נפחי אחסון: 16GB ו-32GB ללא אפשרות הרחבה.
סוללת המכשיר היא בנפח של 3950mAh (קטן יותר מגרסת שנה שעברה, שכלל 4325mAh.
למרות זאת, חיי הסוללה של המכשיר עולה על הדגם המקורי).
הנקסוס 7 היא זמין בהתחלה רק בצבע שחור, אך החל מדצמבר 2013 ניתן לרכוש אותו גם בצבע לבן.
לנקסוס 7 מצלמה אחורית 5MP ומצלמה קדמית 1.2MP, רמקולי סטריאו, טעינה אלחוטית ותקשורת טווח אפס.
נקסוס 6 הוא טלפון חכם שפותח במשותף על ידי חברת גוגל ומוטורולה המבוסס על מערכת ההפעלה אנדרואיד.
זהו המכשיר השישי בסדרת הגוגל נקסוס והושק כשנה לאחר השקת הנקסוס 5. חומרתו של הנקסוס 6 דומה בחלקה לזו של הדור השני של מכשיר ה-Moto X של חברת מוטורולה.
הנקסוס 6 בעל מעבד מרובע ליבות קוואלקום סנאפדרגון 805 במהירות שעון של 2.7 הרץ וזיכרון RAM בנפח 3 ג'יגה בייט.
יש לו סוללה בקיבולת של 3220mAh בעלת טכנולוגיית טעינת טורבו, המספקת 6 שעות פעולה לאחר הטענה של רבע שעה.
למכשיר מסך מגע בגודל 5.96 אינץ' ברזולוציית 2560x1440. למצלמה האחורית של המכשיר 13 מגה פיקסל עם מייצב תמונה אופטי ומצלמה קדמית עם 2 מגה פיקסל.
המכשיר שוקל 184 גרם ואין לו אפשרות להרחבת זיכרון.
הנקסוס 6 היה המכשיר הראשון שהריץ את מערכת ההפעלה Android Lollipop 5.0 בגרסת ונילה.
כמו כן, הגרסה החדשה פותחה בעיצוב חדש של גוגל המכונה Material Design.
הנקסוס 6 נחשף לראשונה ב-15 באוקטובר 2014 ביחד עם טאבלט ה-Nexus 9 והיה זמין לרכישה מסוף אותו חודש.
ביקורת הושמעה כלפי המחיר של הטלפון, הגבוה כמעט פי 2 מהמכשיר הקודם בסדרת הנקסוס.
מתחריו העיקריים של הנקסוס 6 הם האייפון 6 פלוס וה-Galaxy Note 4 אשר הושקו בסמיכות זמנים להשקת הנקסוס.
נקסוס 9 הוא מחשב לוח מסדרת גוגל נקסוס אשר פותח במשותף על ידי גוגל ו-HTC.
המכשיר מריץ את מערכת ההפעלה Android Lollipop 5.0.
הנקסוס 9 הוכרז ב-15 באוקטובר 2014 יחד עם הנקסוס 6. ניתן היה לרכוש אותו החל מה-17 באוקטובר באותה השנה והוא שוחרר באופן רשמי ב-3 בנובמבר.
המכשיר בעל מסך 8.9 אינץ' ברזולוציית QHD 1536x2048 ומעבד Nividia Tegra K1 כפול ליבות 64 ביט במהירות שעון של 2.3GHz, זיכרון RAM בנפח של 2GB, מצלמה אחורית 8 מגה פיקסל ברזולוציית 1080p בעל פלאש לד אחד והתמקדות אוטומטית.
בנוסף מצלמה קדמית 1.6 מגה פיקסל ברזולוציית 720p.
המכשיר זמין בשתי גרסאות של נפח אחסון, 16GB ו-32GB.
בתחום התוכנה, הנקסוס 9 הוא המכשיר הראשון שמריץ את מערכת ההפעלה Android Lollipop 5.0.
נקסטווייב היא סדרת קומיקס שפורסמה למשך 12 חוברות בין מרץ 2006 לפברואר 2007, בכתיבתו של וורן אליס ובאיורו של סטוארט אימונן.
נקסטווייב היא הרצת קומיקס הומוריסטית ופארודית, המציגה צוות גיבורי-על משניים בגישה מוגזמת וסאטירית.
עלילת המיני-סדרה עוסקת במאבקם של הנקסטווייב נגד סוכנות H.A.T.E בה עבדו בעבור בהנהלת דירק אנגר, העובדת עבור תאגיד מושחת שנודע בעבר כארגון טרור.
הדמויות הראשיות בסדרה הן קפטן מארוול וחברת האוונג'רס לשעבר מוניקה רמבו, המוטאנטית חברת האקס-מן והאקס פורס לשעבר טביתה סמית', ציידת המפלצות אלזה בלודסטון, האנדרואיד וחבר קבוצת האוונג'רס, האוונג'רס הסודיים והאוונג'רס מהחוף המערבי לשעבר X-51/אהרון סטאק/איש המכונה, ודמות חדשה בשם "הקפטן".
כל 12 החוברות נכתבו בידי וורן אליס ואוירו בידי סטוארט אימונן.
אליס הצהיר באתרו כי תכנן לכתוב את עשר החוברות ולעזוב את הסדרה, אך בחר להמשיך.
למיני-סדרה נכתב שיר נושא הומוריסטי בידי העורך ניק לואו ואחיו, ובוצע בידי להקתם.
השיר פורסם בעמוד המייספייס שלהם, והודפס בגיליון הראשון ובשלושת האוגדנים.
בראיון עמו בשנת 2005, הכותב וורן אליס ציין כי לדעתו הקומיקס מתקיים ביקום חלופי ובהמשכיות שונה ולא ביקום מארוול המרכזי, והעורך הראשי של מארוול דאז ג'ו קסאדה הסכים עמו.
בסתירה לדבריהם, הקבוצה הופיעה במדריך הרשמי ליקום מארוול, כמו גם במדריך Civil War: Battle Damage Report.
במדריך זה צוין כי רוב חברי הקבוצה עברו שינויי אישיות וזיכרונות בידי H.A.T.E.
תאגיד Beyond Corporation© הופיע בחוברת Captain America and the Mighty Avengers #6, והדמות מוניקה רמבו הבינה כי האירועים היו אמיתיים ואכן התרחשו ביקום מארוול.
צוות נקסטווייב מורכב ממוניקה רמבו, טביתה סמית', אלזה בלודסטון, אהרון סטאק/איש המכונה והקפטן.
הקפטן היה אדם רגיל מברוקלין שנתקל בצמד חוצנים מזן לא ידוע שהעניקו לו כוחות-על כדי שיהפוך את ברוקלין למקום טוב יותר.
הוא זכה לכוח, סיבולת, ראייה ועמידות על-אנושיים בנוסף לתעופה, והחליט למצוא שם קוד.
שמו הקודם היה כל כך גס, שקפטן אמריקה הכה אותו בכעס וזרק אותו למזבלה.
הוא ניסה למצוא צירופם אפשריים לשם "הקפטן" וגילה כי כולם תפוסים.
בעוד הקפטן ובלודסטון חוקרים פעילות מסתורית של תאגיד Beyond Corporation©, רמבו, סמית' וסטאק מתעמתים עם מנהל סוכנות H.A.T.E דירק אנגר, ומגלים לו כי ערקו וגנבו רכב הדומה באפיונו לטארדיס לאחר שגילו ש-H.A.T.E ממומן בידי Beyond Corporation©, שנודעו בעבר כתא טרור בשם S.I.L.E.N.T.
הקפטן ובלודסטון מתמודדים עם שיבוט של פין פאנג פום, ושאר חברי הצוות באים לעזרתם.
במהלך הקרב, סטאק מציל את סמית' ורמבו מצטרפת לקרב.
הם מכניסים את סטאק לבטנו של פין פאנג פום, והוא הורג אותו מבפנים.
באילנוי, שוטר בשם מנגל משתנה לנבל-העל אולטרה סמוראי, וסמית' נלחמת בו עד ששאר הצוות מגיע לעזרתה.
סטאק מגלה את נקודת חולשתו, סמית' מפוצצת אותו ושניהם מסגירים את השוטר לאזרחים הזועמים.
הם מחלצים את הקפטן מביוב וממשיכים בדרכם, כשברקע נשמעות יריות והשוטר נהרג.
דירק אנגר מאתר את הצוות במתקן של Beyond Corporation©, והוא תוקף אותם עם "הצוללת האווירית" של H.A.T.E ושאר כלי הנשק שברשותו.
סטאק מצליח לגרום לאנגר לסגת לאחר שאיים שישרוף אחת משמלותיו.
בקולורדו, אחד מעובדי Beyond Corporation© מזמן את השד מיסטי רוקאנו הדומה במראהו לדורמאמו, ומשכנע אותו לזמן עבורם את צבא "חסרי הבינה" המפלצתיים.
אנגר צופה באירועים ומחליט לא להתערב בידיעה שהנקסטווייב יבואו, ומתאבד.
הם באים ומגבים את המשטרה, הורסים את צבא חסרי הבינה והקפטן מביס את רוקאנו.
הצוות מגיע לעיר רפאים, המתגלה כמזויפת ששומשה כדי לפתות את הצוות למלכודת.
הם נתקלים בראש Beyond Corporation©, אשר משחרר נגדם קבוצות נבלים פארודיות, ביניהן קבוצת אוונג'רס פארודית, וצבא "אנשי ברוקולי".
סטאק מגלה כי רוב הקבוצות הן אנשי ברוקולי מחופשים, והצוות מביסם בקלות.
מנהיג האוונג'רס הפארודיים משתמש בכוחותיו כדי להשפיע על חברי הקבוצה כדי להראות בפניהם גרסה פארודית של חייהם הסיוטיים, אך לא מצליח להשפיע על סמית', שמביסה אותו בקלות.
ראש התאגיד בורח, והצוות רודף אחריו.
הם עוקבים אחריו למבצר מעופף מעל נבדה, ומותקפים בידי הצוללת האווירית של H.A.T.E המוטסת בידי אנגר הזומבי והפסיכוטי, אשר מתרסקת על המבצר המעופף ללא סיבה ונהרג שוב.
הם נלחמים בצבא פארודי נוסף, המורכב בין היתר מאפטוזאורים בעלי כוחותיו של סייקלופס.
הם מביסים אותו ומתעמתים עם ראש התאגיד, שככל הנראה הורג את סטאק.
סטאק נשאר בחיים בגלל גופו הרובוטי, והורס את ראשו של ראש התאגיד.
מתגלה כי גופו של ראש התאגיד הוא גוף רובוטי הנשלט בידי תינוקם של מודוק ומודאם, והוא בורח כשלפתע מופיע ראש התאגיד האמיתי והורג אותו - שיבוט של הדינוזאור השטני , אשר חושב כי הוא המקורי.
הוא מגלה להם כי הוא החל לשנוא את בני-האדם לאחר ששירת את מון-בוי שנים רבות, והצוות מנטרל אותו, כולא אותו מאורתו וסמית' מפוצצת אותו.
נקסוס 5X הוא מכשיר סמארטפון אשר הוכרז ב-29 בספטמבר 2015 באירוע שערכה גוגל בסן-פרנסיסקו.
הוא יורשו של נקסוס 5 שהוכרז כשנתיים קודם.
בדומה לנקסוס 5, מחירו זול יחסית למרבית הסמארטפונים בשוק בעלי מפרט מתחרה לשלו.
כמו כן גם הוא נוצר בשיתוף פעולה בין גוגל ל-LG אלקטרוניקה.
המכשיר הושק לראשונה עם אנדרואיד מרשמלו וזכה לשדרוג לאנדרואיד נוגט 7.0 ו-7.1.1 ולאנדרואיד אוריאו 8.0.0 ו-8.0.1.
לנקסוס 5X מסך בגודל 5.2 אינץ' ברזולוציית 1080X1920 כולל ציפוי מסוג זכוכית גורילה 3. הוא בעל זיכרון RAM בגודל 2GB ומעבד קוואלקום סנאפדרגון 808. בנוסף, יש לו חיישן טביעות אצבע, מצלמה אחורית באיכות 12.3 מגה-פיקסל, USB-C ותמיכה ב-NFC.
נקסוס 6P הוא טלפון חכם שיוצר בשיתוף פעולה של גוגל ווואווי.
המכשיר הוכרז לראשונה ב-29 בספטמבר 2015, באירוע שערכה גוגל בסן פרנסיסקו.
הוא מהווה שדרוג של הנקסוס 6 כאשר האות P מסמלת את המילה Premium.
למכשיר מסך בגודל 5.7 אינץ' ברזולוציה של 1440X2560 פיקסלים.
הוא בעל 3GB זיכרון RAM, מעבד קוואלקום סנאפדרגון 810 בגרסה השנייה שלו ומצלמה אחורית באיכות 12.3 מגה-פיקסל.
הוא מצויד בקישוריות Wifi, NFC ו GPS.
הסוללה של המכשיר היא בנפח של 3450 mAh.
המכשיר הושק לראשונה עם אנדרואיד מרשמלו וזכה לעדכון לאנדרואיד נוגט 7.0 ו-7.1.1 וגם עודכן לאנדרואיד אוראו 8.0.0 ו-8.1.0.
נקסום היה מונח בחוק הרומי בתקופת הרפובליקה המוקדמת שציין את שעבוד הגוף.
נקסום נבדל מעבדות בכך שהאזרח הרומי שמר על זכויותיו.
הנקסום כלל טקס של שבועה בעלת תבנית קבועה, בנוכחות עדים, מאזניים ונחושת .
מבחינה זו, הוא דמה למנקיפיום או כמו שנקרא מאוחר יותר - מנקיפטיו , טקס העברת מקרקעין, עבדים ובהמות עבודה.
משועבד גוף, נקרא נקסוס (לטינית: Nexus) וברבים, נקסי .
ייתכן כי הנקסום נחתם במעמד ההלוואה, במטרה להבטיח תשלום חוב עתידי וייתכן כי הלווה שיעבד עצמו כאשר לא היה באפשרותו לפרוע את החוב.
הנקסום בוטל רשמית בסוף המאה ה-4 לפנה"ס.
דוגמה מוקדמת לטיפול בחוב בחברה הרומאית ניתן למצוא בסיפור על הקנטוריון הזקן אשר מתרחש בתחילת המאה ה-5 לפנה"ס.
בעיבוד הספרותי המאוחר של ליוויוס מגיע הקנטוריון הזקן לפורום, ומספר כיצד, בזמן שלחם בגבורה נגד הסַבִּינִים נשׂרף בית החווה שלו במהלך פשיטת אויב, מקנהו נחטף, והוא נותר בחוסר-כל.
לאחר שכילה את הונו המשפחתי, נאלץ ללוות ושקע בחובות.
בעלי-חובו, במקום להתנהג אליו בכבוד כפועל שׂכיר, נהגו בו כבעבד, כלאו אותו והכו בו.
הופעתו של הקנטוריון הזקן בפורום הרומאי גרמה לתסיסה בין אזרחי רומא שדרשו כינוס דחוף של הסנאט על מנת למצוא פתרון לסוגיית החובות.
תסיסה זו הייתה בין הגורמים שמציין ליוויוס לפרישה הראשונה של הפלבּאים – אירוע מכונן של התקופה הרפובליקנית.
תסיסה על רקע חובות לא מוזכרת במקורות שוב עד למאה ה-4 לפנה"ס.
יש חוקרים הרואים בתסיסה של המאה ה-5 לפנה"ס, השלכה של מקורות מאוחרים יותר לאור התסיסה של המאה ה-4 לפנה"ס.
עם זאת, "תריסר הלוחות" שנכתבו ב-449 לפנה"ס, נגעו, בין היתר, גם בסוגיית החוב, דבר המצביע על חשיבות הנושא בעיני מחוקקי הדקמוויראט (מוסד שבמשך שנתיים החליף את הקונסולים ותפקידו היה לכתוב את החוק הרומאי).
תריסר הלוחות אשר נכתבו בעקבות דרישת הפלבּאים להעלות את החוק על כתב, קבעו כי אזרח רומי שהובא על ידי הנושה בפני מגיסטרטוס ושחובו אומת, היה זכאי לקבל 30 יום על מנת לפרוע את החוב.
אם הלווה לא החזיר את החוב במהלך 30 הימים, הוא הובא פעם נוספת בפני המגיסטרט.
לאחר שהוכח כי החוב טרם שולם, המגיסטרט שייך את הלווה אל הנושה.
בנקודה זו, רשאי היה הנושה לשים ידיו על הלווה ולקחתו לעבד.
אזרח שהיה מוכן לקחת את מקום הלווה או לפרוע את חובו, היה רשאי להוריד את ידו של הנושה מהלווה ובכך להפוך למגנו .
כאן, נעשית הבדלה בין שני מעמדות בכלכלה הרומית של תקופה זו.
רק אזרח חופשי בעל רכוש ומעמד (אזרח היכול לשלם על הציוד הדרוש לשירות צבאי), יכול היה לשמש מגן לאדסידואוס אחר.
כל אחד יכול היה לשמש מגן לפרולטריוּס , אדם שנחשב חסר רכוש, ונרשם בקנסוס כבעל צאצאים בלבד.
אם לא התייצב מגן, הנושה כבל את הלווה לתקופה של 60 יום.
הלווה יכול היה להאכיל את עצמו, אך אם לא היה באפשרותו, על הנושה היה לדאוג לו למזון.
במהלך 60 הימים, היה על הצדדים למצוא פתרון לבעיית החוב.
בתום התקופה המוקצבת, הלווה נלקח לקומיטיום בשלושה ימי שוק עוקבים, על מנת להכריז על החוב.
הדבר פרסם את המקרה ונתן אפשרות לאזרחים לעזור ללווה.
לאחר 60 יום, אם לא הגיעו הצדדים להסכם, הלווה נלקח אל המגיסטרט בפעם השלישית.
לאחר שהוכח שהחוב עדיין לא שולם, הנושה היה רשאי למסור את הלווה להוצאה להורג או למוכרו מעבר לנהר הטִיבֶּר, כלומר, מחוץ לגבולות רומא, אל האֶטרוּסקים.
אדם שנמכר מעבר לנהר הטיבּר איבד את אזרחותו הרומית ועמה את כלל זכויותיו בעיר רומא ובקהילות הלטיניות.
תריסר הלוחות קבעו שאם יש מספר נושים, ניתן לבתר את גופו של הלווה למספר החלקים התואם.
כבר בתקופה שנכתבו בה תריסר הלוחות, היה איסור על מכירת אזרח רומאי לעבדות בתחומי העיר.
מכאן נובעת חומרת העונש ונוהלו הנוקשה, הנועד להרתעה.
הנקסום היווה אפשרות נוספת שמטרתה הייתה לגשר בין שני הצדדים.
כמשועבד, הלווה נותר בחיים ולפחות ברמת החוק, שמר על זכויותיו כאזרח רומאי.
נקסוס ששילם את חובו חזר להיות אזרח מלא, תוך קבלה מחדש של כל זכויותיו.
הנושה לא קיבל תמורה כלכלית מהרג הלווה והתמורה ממכירתו מעבר לטיבּר הייתה חד פעמית.
בעזרת הנקסום, הנושה יכול היה להשתמש במשועבדים זמן רב בתור עובדי אדמה.
כעקרון, נותר הנקסוס משועבד עד לסיום תשלום החוב.
עקרון חישובי שהקשה על החייבים עוד יותר היה הנוהג לחשב את הריבית ולהתחיל את התשלום קודם כל על חשבון הריבית, ורק אז על חשבון הקרן.
מנהג זה פסק בעקבות חוקי ליקיניוס-סקסטוס בשנת 367 לפנ'.
במקרים בהם הצליח החייב להחזיר את חובותיו, מצב הנקסום היה זמני, וניתן לראות בו סוג של חוזה עבודה.
במקרים בהם לא שולם החוב הפך השעבוד לקבוע.
גם אם השעבוד נתפס כחוזה, ישנה עדות על נקסי שהוכו וסבלו התעללות מינית מצד הנושים.
סביר להניח שהנקסום היה גמיש ושכמה מהווריאציות או כולן התקיימו בפועל.
ליוויוס מרמז על גיוון הנקסום כאשר הוא מתייחס לאנשים אשר כבולים בשלשלאות ולאלה שלא כבולים.
ייתכן שהכבולים בשלשלאות היו משועבדים בגלל חובות ואלה שלא, היו משועבדים מרצון, כאמור, בדומה לחוזה עבודה.
היו מקרים שאב המשפחה שעבד את בנו/בניו במקומו (סמכות אב על בני המשפחה הייתה מוחלטת).
לפי תריסר הלוחות, היה ומכר אב את בנו שלוש פעמים, והשתחרר הבן בשלישית, אינו חוזר לסמכות האב, ועומד ברשות עצמו.
מצב בו נמכר אדם לעבדות סטנדרטית ושוחרר שלוש פעמים, ככל הנראה, היה נדיר מכדי להקדיש לו חוק.
מכאן, ניתן להסיק שהלוחות התייחסו למצב בו הבן הושכר בעזרת הנקסום.
הדבר מחזק את הטענה שלפחות בכמה מהמקרים, הנקסום היה חוזה עבודה.
רוב אדמת הציבור שנכבשה מידי אויביה של רומא, הגיעה לבסוף לידיהם של בעלי ההון.
מצב שכזה הגביר את הצורך בעובדי אדמה מרובים.
הנקסום אפשר ניצול של המשועבדים למטרה זו.
אף על פי שהיו בתקופה הרפובליקנית המוקדמת עבדים (אשר לרוב עבדו במשק הבית) וחקלאים שכירים, רוב העבודה על אדמת בעלי ההון נעשתה, ככל הנראה, על ידי הנקסי.
אם כך, ניתן לראות את הנקסום כאמצעי לניצול כוח העבודה של האיכרים חסרי הממון, אשר בו זמנית הגביל את הכוח הכלכלי של אותם איכרים והותיר את הכוח בידיהם של בעלי ההון.
כך הפך הנקסום לשיטה שאפשרה לבעלי ההון להשיג כוח עבודה יעיל לעיבוד אדמותיהם.
עם הזמן, אזרחים חסרי אמצעים רבים מצאו עצמם משועבדים לבעלי ההון והדבר היווה את הבסיס לתסיסה של המאה ה-4 לפנה"ס שלבסוף הובילה לחקיקה להקלת חובות וביטול הנקסום.
ב-367 לפנה"ס, הטריבונים ליקניוס וסקסטיוס , נאבקו והעבירו לבסוף את החוק (Lex Licinia Sextia) שקבע כי הריבית שכבר שולמה תוחסר מקרן ההלוואה והשאר ישולם בשלושה תשלומים שנתיים.
חקיקה זו, הייתה הראשונה שפעלה באופן ישיר להקלת החובות.
בעשורים שלאחר מכן הגבילו מהלכי חקיקה נוספים את גובה הריבית המותרת, והקלו את תנאי התשלום.
לפי ליוויוס, הוקמה ב-352 לפנה"ס מערכת משכנתאות ממשלתית והליכי פשיטת רגל שפוקחה על ידי ועדה של שני פטריקים ושלושה פלבּאים.
עוד מספר ליוויוס שב-344 לפנה"ס, הנושים קיבלו עונשים חמורים, וב-342 לפנה"ס הועבר חוק (Lex Genucia) שאסר על ריבית לאלתר, אם כי חוק זה כמעט שלא נאכף.
בסוף המאה ה-4 לפנה"ס בוטל מוסד הנקסום בחקיקה רשמית .
ההיסטוריונים העתיקים הציגו גרסאות שונות לשנת ביטול החוק ולנסיבותיו:
ליוויוס מציין כי הנקסום בוטל ב-326 לפנה"ס, בעקבות התאווה והאכזריות של נושה אחד, לוּקִיוּס פָּאפִּירִיוּס , אשר גאיוס פוּבְּלִילִיוּס השתעבד לו בעקבות חובו של אביו.
פאפיריוס חשק בפובליוס ולאחר שלא הצליח לפתות אותו בשיחה, החל לאיים עליו ולבסוף הורה להלקות אותו.
פובליוס פרץ לרחוב ועורר זעם רב בקרב האזרחים.
הסנאט נאלץ להעביר חוק שלא יאפשר כבילה בשלשלאות אלא במקרה של עבירה על החוק ושחוב יוכל להיפרע רק בעזרת כסף.
כתוצאה מכך, שוחררו המשועבדים והוחל איסור לשעבדם שוב.
דיוניסיוס מהליקרנסוס מתאר את הסיפור באופן דומה אך מציין כי פובליוס השתעבד כדי להשׂיג כסף לתשלום הוצאות הלוויה של אביו.
וארו טוען, לעומת זאת, שהנקסום בוטל ב-313 לפנה"ס, כאשר גאיוס פּוֹאֶטֶלִיוּס לִיבּוֹ ויסוֹלוּס () היה דיקטטור.
הוא מציין כי משועבדי הגוף שוחררו לאחר שנשבעו שאינם עבדים.
שעבוד הגוף לאחר ביטול הנקסום
שעבוד הגוף בעקבות חוב נותר ברפובליקה הרומית גם לאחר ביטול הנקסום והמשיך להיות מיושם באישור בית המשפט.
עם זאת, לא ניתן היה להשתעבד מרצון.
כך או כך, בעיית החובות הלכה והקטנה ככל שרבו הישׂגיה של רומא בשׂדה הקרב, וככל שהתעצמה ההתפשטות האימפריאליסטית.
הנקסליטים ראו עצמם "מגני השכבות החלשות בהודו" ו"מגני האיכרים נגד ניצול בעלי האחוזות".
המונח "נקסל" נגזר משם הכפר נקסלברי במחוז דרג'ילינג במערב בנגל, שבו פרץ מרד קומוניסטי בשנת 1967. המרד פרץ בעקבות תעמולה של קומוניסטים רדיקליים מקומיים, ששאבו השראה מהאידאולוגיה הפוליטית של המנהיג הקומוניסטי הסיני מאו דזה טונג וביקשו להצית מהפכה.
סיבות המרד היו קיפוח ותסכול מול כוחם המוגזם של בעלי האחוזות והפלייתם של השבטים הילידים, לרבות טרנספר כפוי שלהם כדי לפנות שטחים לתעשיות המכרות הגדולות, במיוחד במדינות צ'האטיסגאר וג'הרקאנד.
אחרי המרד בשנת 1967 חלה התפצלות שנייה בקרב התנועה הקומוניסטית בהודו: הפלג הרדיקלי עזב את המפלגה הקומוניסטית של הודו (מרקסיסטית) והקים כעבור שנתיים את המפלגה הקומוניסטית של הודו (מרקסיסטית-לניניסטית).
פילוגים דומים במפלגות הקומוניסטיות התרחשו בהשראת המאואיזם בארצות רבות בעולם אולם בהודו המפלגות הפרו-סיניות שנוצרו ב-1964 ואחר כך ב-1967 צברו כוח רב כשמוקדן היה מערב בנגל.
בשנים הבאות התפשטה התנועה אל עוד אזורים כפריים נחשלים בדרומה ובמזרחה של הודו ("החגורה האדומה"), במדינות צ'האטיסגאר, אודישה, אנדרה פרדש וטלנגאנה, שבהן פועלות עד היום קבוצות מחתרתיות מאואיסטיות כמו המפלגה הקומוניסטית של הודו (מאואיסטית).
כמה ארגונים נקסליטיים – כמו המפלגה הקומוניסטית של הודו (מרקסיסטית-לניניסטית)-שחרור והמפלגה הקומוניסטית של הודו (מרקסיסטית-לניניסטית)-ג'נשקטי – הפכו עם הזמן למפלגות חוקיות שהשתתפו בבחירות הפרלמנטריות.
נכון לאפריל 2018 הנקסליטים היו פעילים באזורים הבאים:
במדינת אנדרה פרדש - בויסאחאפטנם - במחוזות לאחיסראי, ז'אמוי, גאיה
במדינת צ'האטיסגאר - במחוזות דנטוואדה, ביג'אפור, בסטאר, ראג'נאנדגאון, נאריאנפור, קונדאגאון, קאנקר, סוקמה
במדינת ג'הרקאנד: - במחוזות גירידיה, גרווה, צ'אטרה, בוקארו, לאטהר, חונטי, הזריבאג, גומלה, סימדגה, רנצ'י, פאלאמו, לוהרדאגה, סינגבום
במדינת מהאראשטרה: - במחוזות אוראנגאבאד, גדצ'ירולי,
במדינת טלנגאנה: במחוזות קותאגודם, באדאדרי
למעשה קיימות קבוצות נקסליטיות ב-20 מתוך 28 מדינות הודו.
הנקסליטים מייצגים גרסה של המאואיזם, והחל משנת 1976 התאכזבו מהשינויים במדיניות המפלגה הקומוניסטית הסינית.
המטרה המוצהרת הראשונית של הנקסליטים הרדיקליים הייתה הקמתם בתחום הודו של "אזורים חופשיים".
לפי השקפת המורדים המאואיסטים חוקת הודו אשררה את המדיניות הקולוניאליטסית ואיפשרה למדינה להשתלט על אדמות השבטים תוך הפיכת אוכלוסיות שבטיות רבות לדיירי משנה על אדמותיהן ותוך שלילת זכויותיהם מדור לדור לתוצרי היערות בסביבה.
מרד האיכרים בשנת 1967 פרץ אחרי אי הצלחת הממשל ההודי ליישם רפורמות חוקתיות שהיו אמורות להבטיח אוטונומיה שבטית מסוימת תוך הגנה על משאביהם הטבעיים של השבטים ותוך הגבלת תחום בעלותם של בעלי האחוזות וחלוקת אדמות עודפות לאיכרים ולעובדים החקלאים חסרי אדמה.
באזורי ST (Scheduled Tribes) (שנועדו לילידים של הודו, שחיו בה לפני הגעת הארים) פרצו מחלוקות לגבי ניכוסם הבלתי חוקי של אדמות על ידי נוכרים שאינם שייכים לשבטים.
מרד איכרים בהשפעה קומוניסטית מאואיסטית
הקומוניזם התחיל את צעדיו הראשונים בהודו בתחילת המאה ה-20. בשנת 1924 קמה המפלגה הקומוניסטית של הודו בראשותו של מאנאבנדרה נאת רוי.
בתום מלחמת העולם השנייה עודדה המפלגה התקוממות מהפכנית שבאה לידי ביטוי בעיקר במרד בטלנגאנה.
בעקבות דיכוי המרידות בחרה המפלגה הקומוניסטית בדרך של שיתוף פעולה במשחק הדמוקרטי והשתתפות בבחירות לפרלמנט.
בשנת 1964 בהשראת סין של מאו, ידעה המפלגה הקומוניסטית פיצול ראשון: היא נעזבה על ידי פלג פרו-סיני שהתנגד למדיניות המפלגה הקומוניסטית הסובייטית אותה הוקיעה כ"רוויזיוניסטית" וסירבה לוותר על רעיון המאבק האלים.
פלג זה הקים את המפלגה הקומוניסטית של הודו (מרקסיסטית).
המפלגה החדשה הגדירה את המדינה ההודית כ"אורגן של השלטון המעמדי של הבורגנות ושל בעלי האחוזות בראשות הבורגנות הגדולה ובשיתוף פעולה הולך וגובר עם חוגי הפיננסים העולמיים בדרכם לפיתוח הקפיטליזם"
עם זאת גם במפלגה החדשה שלטה בכיפה סיעה מרכזית שבחרה בסופו של דבר להמשיך בדרך הפרלמנטריזם ואכזבה את החוגים היותר לוחמניים במפלגה.
המושג "נקסליטים" מקורו בשם הכפר נקסלברי או נקשלברי במערב בנגל, שבו פעל סניף של המפלגה הקומוניסטית של הודו (מרקסיסטית) בראשותם של צ'ארו מזומדר, קאנו סניאל וג'נגל סנתאל ושבו פרצה בשנת 1967 התקוממות שהוגדרה לפי תורתו של מאו כ"מרד איכרים".
הארגון בסילינגורי של תנועת האיכרים הקומוניסטים קישאן סאבהה בראשות ג'נגל סנתאל הביע את תמיכתו בהתקוממות שניזומה על ידי קאנו סניאל ואת הנכונות לצאת למאבק מזוין למען חלוקה מחדש, יותר צודקת, של האדמות.
כעבור שבוע על יד הכפר נקסלברי הותקף אריס על ידי אנשי בעל האחוזה תוך כדי מחלוקת על האדמות.
ב-24 במאי 1967 כשבא צוות משטרתי לעצור את מנהיגי האריסים, נפל במארב של אנשי השבטים בפיקודו של ג'נגל סנתאל ומפקח משטרה נהרג על ידי מטח של חיצים.
בעקבות התקרית רבים מבני השבט סנתאל ועניים רבים הצטרפו לתנועת המרד והתחילו לתקוף בעלי אחוזות מקומיים.
סכסוכים אלה היו קשורים לאי יישומם של הנספחים 5 ו-6 לחוקת הודו.
בתאוריה נועדו נספחים אלה לספק צורה מוגבלת של אוטונומיה שבטית בנוגע לשימוש במשאבים הטבעיים על אדמות השבטים - למשל, שימוש בצמחי המרפא, זכויות כרייה, וקביעת תקרות קרקע שתגבלנה את גודל האחוזות הגדולות וכן חלוקת אדמות עודפות לאיכרים ולעובדים חקלאיים חסרי אדמה.
בהשראת הגותו המהפכנית של מאו דזה טונג מנהיגי תנועת הנקסליטים דגלו בהדחה בכוח של ממשלות המעמדות הגבוהים.
נמצאו משכילים צעירים רבים ובני המעמד הבינוני הנמוך בערים, כולל רופאים ומורים, שנמשכו לאידאולוגיה זו שהופצה בעיקר באמצעות כתביו של צ'ארו מג'ומדר, במיוחד "שמונה התעודות ההיסטוריות" שהיוו יסוד לאידאולוגיה הנקסליטית.
הנקסליטים הקימו לפי הדגם של מאו, בתי דין עממיים שבהם שפטו את מתנגדיהם ועינו והוציאו אותם להורג בעזרת גרזינים, סכינים ומכות או הגלו אותם.
נייפול בספרו "הודו: ציוויליזציה פצועה" ציטט חוקרים שראו בשיטותיהם האלימות של המהפכנים עקבות של מסורות דתיות עתיקות מקומיות כמו פולחן האלה קאלי.
מנהיגי ההתקוממות במערב בנגל היו חברים במפלגה הקומוניסטית של הודו (מרקסיסטית) שהצטרפה מזה מספר חדשים לממשלת קואליציה במדינה.
מנהיגי המפלגה כמו שר החקלאות הרי קרישנה קונאר שעד השתמשו בעבר ברטוריקה מהפכנית וטענו שהפקעת אדמות בכוח הזרוע מידי העשירים הנצלנים היא חלק ממצע המפלגה.
כעת ששהם היו בממשלה, הם והמפלגה לא אישרו את המרד המזוין וכל מנהיגים המקומיים וכמה מתומכיהם בקולקטה סולקו מן המפלגה.
כתוצאה מכך בנובמבר 1967 הקבוצה המרדנית בראשות סושיתאל ראי צ'ודהורי, הקימה את הוועד המתאם הכל-הודי של המהפכנים הקומוניסטים (AICCCR).
בכמה מקומות בהודו אורגנו באותם הימים מרידות אלימות.
ביום הולדתו של לנין, 22 באפריל בשנת 1969, מתוך AICCCR קמה המפלגה הקומוניסטית של הודו (מרקסיסטית-לניניסטית).
שם זה אומץ בעולם על ידי הרבה קבוצות פוליטיות ומפלגות קומוניסטיות המושפעות על ידי המהפכה המאואיסטית, לרבות מה שנקרא מהפכת התרבות בסין.
בפועל כל הקבוצות הנקסליטיות מקורם במפלגה זו - המפלגה הקומוניסטית של הודו (מרקסיסטית-לניניסטית) - בקיצור CPI (ML).
אולם התקיימה שלוחה נפרדת - "המרכז הקומוניסטי המאואיסטי" שהתפתח מתוך קבוצת "דקשין דש".
קבוצה זו התמזגה עם קבוצת "מלחמת העם" והקימה את המפלגה הקומוניסטית של הודו (מאואיסטית).
שלוחה מיוחדת שלישית היו "הקומוניסטית המהפכנים של אנדרה" -UCCRI (ML) - שהונחו על ידי מורשתו ההמונית של ט.
נאגי רדי, שעזב את AICCCR בשלב מוקדם יותר.
בשנות ה-1970 המוקדמות נפוץ הנקסליזם כמעט בכל מדינות הודו, פרט למערב הודו.
במהלך שנות ה-1970 אחרי מותו של צ'ארו מג'ומדר, התפלגה התנועה לסיעות יריבות רבות.
בסביבות שנת 1980 פעלו כמשוער כ-30 קבוצות נקסליטיות, עם בערך 30,000 פעילים.
אחד מוקדים העיקריים להתנגשות עם השלטון היה סלילת הכבישים והפקת חומרי הגלם והמחצבים.
המורדים התאמצו לאיים על תהליכי פיתוח אלה מאות ואלפי אקדמאים הודים צעירים שהוקסמו על ידי רעיונות המהפכה של הנקסליטים קיפחו את חייהם תוך כדי הפעילות המחתרתית.
בסביבות 1971 צברו הנקסליטים השפעה גוברת בשורות הסטודנטים הרדיקליים בקולקטה.
סטודנטים רבים עזבו את הלימודים כדי להצטרף לנקסליטים.
מג'ומדר עודד אותם והצהיר שהמלחמה המהפכנית לא תוגבל רק לאזורים הכפריים אלא תפרוץ בכל מקום, גם בעיר.
הוא הכריז על "מדיניות של חיסול", (annihilation line) לפיה יש להרוג את "אויבי המעמד" האינדיבידואלים (כמו בעלי אחוזות, אנשי עסקים, פרופסורים באוניברסיטאות, קציני משטרה, פוליטיקאים מן הימין ומן השמאל) ואחרים.
ראש השרים במדינה סידהארטה שנקאר ראי ממפלגת הקונגרס לקח אמצעי נגד נגד הנקסליטים.
גויסו לשם כך כוחות המשטרה.
נטען שביתו של חבר הפרלמנט ממפלגת הקונגרס, סומן מיטרה בשכונת שילדה של קולקטה, הפך לחדר עינויים שבו נכלאו נקסליטים באופן בלתי חוקי על ידי המשטרה ועל ידי פעילי הקונגרס.
גם פעילים מן המפלגה הקומוניסטית (מרקסיסטית) לקחו חלק הדיכוי.
אחרי אבדות ואחרי שהתכחשו בפומבי ל"חיסולים" שהוטפו על ידי מג'ומדר, התלוננו הנקסליטים על הפרות של זכויות אדם מצד המשטרה.
רשויות המשטרה הגיבו כי מדובר במלחמת אזרחים ושבמלחמה אין מקום לתענוגות הדמוקרטיה, במיוחד כשהיריב נאבק מחוץ לנורמות של הדמוקרטיה והכללים האזרחיים.
חלקים רבים בתנועת הנקסליטים התחילו לערער על מנהיגותו של מג'ומדר.
בשנת 1971 התפתלה המפלגה CPI (ML) כש סטיאנאראיאן סינג התקומם נגד הנהגתו של מג'ומדר.
ב-1972 נעצר מג'ומדר על ידי המשטרה והוא מת בכלא אליפור ייתכן אחרי עינויים.
מותו האיץ את התפוררות התנועה.
תוכנית המבצע נגד המורדים הנקסליטים הוכנה עוד באוקטובר 1969 על ידי בכירים בממשל ההודי ובראשם סם מאנקשו וגובינד נאראיאן.
נדחו בקשותיו של מפקד פיקוד המזרח, הגנרל ג'.פ.ר.
ביולי 1971 אחרי מעורבותה של הודו במלחמת העצמאות של בנגלדש, ניצלה אינדירה גנדי סעיף בחוק הנשיאות כדי לגייס את הצבא ההודי נגד מחתרות הנקסליטים ויזמה מבצע מקיף צבאי-משטרתי.
במבצע זה שנקרא "מרוץ מכשולים" (באנגלית Operation Steeplechase) נהרגו מאות נקסליטים ומעל 20,000 פעילים וחשודים נאסרו, לרבות מנהיגים בכירים של התנועה.
ב-21 בספטמבר 2004 התמזגו כל הקבוצות הנקסליטיות והמאויסטיות בהודו למפלגה אחת הקרויה המפלגה הקומוניסטית של הודו (מאואיסטים).
בשנים 2002–2006 מעל 3000 אנשים נהרגו בעמותים בין השלטון למחתרות נקסליטיות.
ב-2006 סוכנות המודיעין הודית העריכה שבנוסף ל-50000 פעילי הנקסליטים יש ברשות המחתרות עוד 20000 לוחמים.
ב-2006 הצהיר ראש ממשלת הודו מאנמוהאן סינג כי הנקסליטים מהווים האיום הפנימי החמור ביותר לביטחון המדינה.
בשנת 2004, שנה של התעצמות מחודשת של פעילות הנקסליטים העריך משרד הפנים ההודי כי המחתרות הנקסליטיות מנו 9,300 חברים ושהחזיקו 6500 כלי נשק ברישיון לצד כמות גדולה של נשק ללא רישיון.
ב-2006 בהתאם ל־Judith Vidal-Hall Figures אנשי המחתרות המאויאסטיות היו כ-15,000, הגרילות שלהם שלטו בחמישית מיערותיה של הודו ופעלו ב-160 מתוך 604 המחוזות .India's Research and Analysis Wing העריך כי פעלו במחתרות הנקסליטיות כ-20,000 פעילים.
בפברואר 2009 יצאה ממשלת הודו ביוזמה חדשה במישור הלאומי שנקראה "תוכנית הפעולה המשולבת" (Integrated Action Plan) שנועדה לארגן פעולות ארציות מתואמות על מנת למצוא פתרון לתסיסה הנקסליטית בכל המדינות הנגועות בה: קרנטקה, צ'הטיסדאר, אודישה, אנדרה פרדש, טלנגאנה, מהאראשטרה, ג'הרקאנד, ביהר, אוטר פרדש ומערב בנגל.
תוכנית זו כללה מימונם של מיזמים עממיים לפיתוח כלכלי ובו זמנית מימון הפעילות המשטרתית הדרושה לדיכוי השפעת המחתרות הנקסליטיות באזורים אלה.
ב-2009 עקב הסכסון כ-350,000 בני שבטים פונו מאדמותיהם למקום חלופי.
באותה שנה, 2009, פעלו נקסליטים בעיקר בכ-180 מחוזות בעשר מדינות בהודו.
באוגוסט 2010 אחרי שנה של יישום התוכנית מדינת קרנטקה הוסרה מרשימת המדינות המושפעות מפעילות הנקסליטים.
התנועות הנקסליטיות הוגדרו כארגוני טרור על ידי השלטונות ההודיים, אם כי הן נהנות לכאורה מאהדה בקרב רבים מתושבי האזורים שבהם פועלות.
בסקר של העיתון "טיימס אוף אינדיה" במדינת אנדרה פרדש 58% מהנסקרים ראו בחיוב את הגרילות, ורק 19% הביעו דעה שלילית.
לפי נתוני משטרה בהודו בשנים 2001–2018 6956 אזרחים ו-2517 אנשי ביטחון נהרגו או נרצחו על ידי המחתרות המאואיסטיות.
ב-6 באפריל 2010 ביצעו הגרילרים המאואיסטים בג'ונגלים של דנטוואדה במדינת צ'הטיסגאר את הפיגוע הקשה ביותר מתולדות התנועה.
כ-1000 גרילרים ארגנו שני מארבים נגד צוותי CRPF (כוחות המילואים המשטרתיים המרכזיים) והרגו 76 שוטרים ופצעו עוד 50.
ב-17 במאי פוצצו הנקסליטים אוטובוס בדרל דנטוואדה-סוחמה במדינת צ'הטיסגאר.
בפיצוץ נהרגו 15 שוטרים ו-20 אזרחים.
במתקפה אחרת ב029 ביוני הרגו הנקסליטית לפחות 26 אנשי ה-CRPF במחוז נאראיאנפור במדינת צ'הטיסגאר.
על אף המארבים בצ'הטיסגאר, היו סימנים להצלחה מסוימת של התוכנית הממשלתית נגד המחתרות.
במדינת מאדהיה פראדש תרמו לכך ההשקעות המתוכננות בפיתוח האזורים הכפריים.
ריסון האלימות הושג גם הודות למעורבות ממשלתית מוגברת וגם להנהגת תוכניות לביטחון חברתי כמו ה-National Rural Employment Guarantee Act משנת 2005 שהציע החל משנת 2006 100 ימי עבודה תמורת שכר לאוכלוסיות הנחשלות והענייות באזורים הכפריים.
העבודות המוצעות הן בעיקר בתחום בניית הכבישים.
בסוף שנת 2011 נרצח קישנג'י, המנהיג הצבאי של המפלגה הקומוניסטית של הודו (מאואיסטית), עקב פעולה מתואמת של כוחות הביטחון ההודיים.
מותו של קישנג'י נחשב למכה קשה בתנועה הנקסליטית במזרח הודו.
במרץ באותה שנה במדינת אודישה המזרחית חטפו המורדים המאואיסטים שני תיירים איטלקים.
כמו כן 12 אנשי CRPF (ג'וונים) נהרגו בפיצוץ מטען במחוז גדצ'ירולי של מדינת מהאראשטרה.
ב-25 במאי 2013 תקפו נקסליטים אספה של הקונגרס הלאומי ההודי בכפר סוקמה שבמחוז בסטר ורצחו 29 אנשים.
בין ההרוגים נמצאו שני מנהיגים ותיקים של המפלגה מהנדרה קרמה ונאנד קומאר פאטל ובנו.
מנהיג אחר של המפלגה, וידיה צ'אראן שוקלה נפצע קשה ומת מאוחר יותר עקב פצעיו.
ב-11 ביוני תקפו המאואיסטים בעמק דרבהה.
במרץ 2014 מארב נקסליטי נגד צוות אנשי ביטחון בצ'האטיסגאר, הסתיים ברציחת 15 מתוכם (11 חברי CRPF).
בדצמבר 2014 נרצחו עוד 14 אנשי CRPF ו 12 נפצעו בדרום המחוז סוקמה במדינת צ'האטיסגאר.
באפריל 2015 7 אנשי יחידת כוחות מיוחדים (Special Task Force) נהרגו במארב מאואיסטי על ידי קנקרלאנקבה, במחוז סוקמה במדינת צ'האטיסגאר.
באפריל 2015 חבר בכוחות BSF נהרג במארב נקסליטי על יד בנדה, קאנקר, במדינת צ'האטיסדאר
באותו חודש עוד 5 חברי CAF נהרגו במארב מאואיסטי על ידי קירנדול, דנטוואדה, במדינת צ'הטיסגאר
באוקטובר 2016 24 בצ'יטראקונדה בגבול המדינות אנדרה-אודישה נקסליטים נהרגו בהיתקלות על ידי כוחות משטרת אנדרה פרדש ("הכלבים האפורים")
בנובמבר 2016 שלושה נקסליטים אחרים נהרגו על ידי קרולאי בהיתקלות עם משטרת קארלה.
עם ההרוגים נמנה המנהיג הנקסליטי קאפו דוואראג' מקראלה.
בסוף נובמבר 2016 בג'הרקאנד נהרגו 6 נקסליטים בקרב יריות עם קומדנו CRPF
באפריל 2017 בהיתקלות בראלה פתאר על יד צ'ינטאגופה במחוז סוקמה במדינת צ'האטיסגאר נהרגו 25 קציני CRPF על ידי קבוצה של 300 נקסליטים.
ב-13 במרץ 2018 מטען צד רב-עוצמה שהונח על ידי נקסליטים הרס רכב מוגן של CRPF בסוקמה, מדינת צ'האטיסגאר, והרג 9 אנשי ביטחון ופצע שניים אחרים.
במרץ 2018 לפחות 36 נקסליטים נהרגו על ידי המשטרה בקרב יריות של 4 שעות בגבול המדינות מהאראשטרה וצ'האטיסגאר.